ભોગ અને મોક્ષ બંને આપવાવાળી આ દેવીની ઉપાસનાથી પ્રત્યેક દુર્લભ વસ્તુની પ્રાપ્તિ કરી શકાય છે. બગલામુખી અથવા પીતાંબરા સાધનાને લગતાં સાહિત્ય અથવા માહિતી મધ્ય અને ઉત્તર ભારતમાં સારી રીતે ઉપલબ્ધ છે અને ત્યાં આ દેવીની સાધના કરી સાધકો તેમના જીવનના પ્રશ્નો દૂર કરવામાં ભગવતીની ખૂબ મદદ લે છે. પરંતુ ગુજરાતી ભાષામાં આ બાબતે ઓછી માહિતી ઉપલબ્ધ હોઇ, માના આશીર્વાદથી વંચિત રહી જવાય છે. ભગવતી બગલામુખીની સાધના સુખ અને સૌભાગ્ય આપવાવાળી છે. જો સંયમ અને નિષ્ઠાથી સાધના કરવામાં આવે તો જીવનમાં ડગલેને પગલે સફળતા આપવાવાળી છે.